Namangan viloyatida suv ta'minoti va kanalizatsiya tizimlari modernizatsiya qilinadi

O‘zbekiston Respublikasi Vazirlar Mahkamasining “Yevropa tiklanish va taraqqiyot banki ishtirokida “Namangan viloyatida suv ta'minoti va kanalizatsiya tizimlarini modernizatsiya qilish” loyihasini amalga oshirish chora-tadbirlari to‘g‘risida”ga qarori qabul qilindi.
Davlat bojxona qo‘mitasi xabariga ko‘ra, 2019 yil 7 mayda qabul qilingan 384-son qarorga binoan mazkur loyihaning umumiy qiymati 74,61 mln. AQSh dollarini tashkil qiladi.
Loyihani amalga oshirishda O‘zbekiston Respublikasining hissasi – soliq va bojxona imtiyozlari berish, YeTTB krediti bo‘yicha foizlar va investitsiya davrida majburiyatlar bo‘yicha vositachilik haqi to‘lash tarzida - 14,61 mln. AQSh dollariga tengdir.
Loyiha 2019-2022 yillarda amalga oshiriladi.